**Info dugnadsvakter kiosk sesongen 2021/2022**

På grunn av at covid-19 fremdeles er en del av hverdagen, vil det være viktig å ha fokus på **god hygiene** ved gjennomføring av kiosksalg i Malvikhallen.

Det har blitt gjort noen endringer i vareutvalget. Dette på bakgrunn av tilbakemeldinger fra dere som har stått kiosken, og erfaringer vi har gjort oss på hva som selger og ikke.

* Hvert lag får **hver sine dager** der de har ansvar for kiosksalget hele dagen. Pause med midlertidig stenging av kiosk midt på dagen p.g.a. VHK-kamper kan forekomme.
* Lagets **foreldrekontakt**/dugnadsansvarlig har ansvar for å fordele kioskvakter innad i eget lag.
* Minst en som skal stå i kiosken må være over **18 år**. Barn har ikke anledning til å betjene kiosken.
* Det skal minimum settes opp **2 personer på kioskvakt** til enhver tid. Det vil kanskje ikke være behov for 2 personer hele tiden, men da gir det rom for å skifte litt på å gå opp og se på kamp, ta pause etc.
* Til hvert kioskskift (ca. 3t varighet) skal det medbringes en **kake** og **8** **tacowraps**. Dvs. en kioskvakt tar med kake, den andre tacowraps.
	+ **Unntak**: Når det er satt opp kun **en** enkelt **kamp** i hallen, er det ikke nødvendig å ta med kake og wraps. Varmeskap til popcorn benyttes heller ikke. Det trengs da kun **1 kioskvakt.**
* Det blir salg av kake og wraps, et utvalg snacks/mat/kaffebrød og drikke. Det blir ikke lenger salg av vaffel og toast. Dette vil lette arbeidet til de som står i kiosken, og kreve færre på vakt i kiosken.
* **Dommere** kan få et kakestykke og en kaffe/kakao om de ønsker.
* Det blir **ikke** lenger mulig å betale med **kontanter** i kiosken, og dermed ikke nødvendig med oppgjørsskjema etter at kiosken er stengt for dagen. Betaling med **Vipps og bankkort**. Bruker betalingssystemet iZettle med tilhørende kortautomat og nettbrett.
* **Ekstra hygienefokus i kiosken**:
	+ **Sprit/vask hendene** ofte. Det vil også stå sprit fremme til kundene.
	+ Det skal ikke settes noe kioskvarer utenfor kiosken. Alt skal stå inne i kiosken.
	+ **Vask** over **nettbrett**, kortautomat, benkeplate og andre **overflater** med jevne mellomrom.
* Eks. oppskrift ***tacowraps:***
	+ 8 medium supersoft tortillas. Fylles med 400g kjøttdeig stekt med tacokrydder, salat, agurk, paprika og revet ost. Pakkes inn i folie. Disse kan lages dagen i forveien og oppbevares kaldt.
	+ Alternativt kan det lages wraps med skinke og ost.
	+ Det ligger klistrelapper i skuffa til å skrive på innhold for merking av wraps.
* ***Kake:*** Langpanne. Valgfritt hvilken type. (Merk kaken om den er laget glutenfri/laktosefri). Deles opp i biter på ca. 7 cm \* 7 cm. Kan settes i kjøleskap til neste dag.
* Ytterligere informasjon (eks. rutiner ved oppstart og stenging av kiosk) vil henge på vegg og ligge i skuff i kiosken.
* Oppmøte til første kioskvakt: **45 min. før første kamp**. Hallvakt har ansvar for å låse opp til hallen.
* **Nøkkelkort** må som tidligere hentes og leveres hos **hallvakt**.
* **Nettbrett og kortautomat** (iZettle) ligger innelåst **i safe 1** inne i kiosken. Kode til safe finner dere i øverste skuff sammen med andre infoskriv.
* Send **mail** til **dugnad@malvik-handball** (eller **sms** til **92881020**) senest **2 dager før** dugnadsdag i kiosken. Bekreft der at dere (foreldrekontakt eller den som er lagets dugnadsansvarlig) har satt opp dugnadsvakter. Dette må gjøres da det nå blir ekstra sårbart og økonomisk belastende om det ikke blir åpnet for kiosksalg en hel dag.

Om noe er uklart er det bare og ta kontakt. Gi oss gjerne tilbakemelding i løpet av sesongen om dere har forslag til endringer/forbedringer.

Mvh. Kiosk- og dugnadsutvalget Malvik håndball

v/Berte Breivik Vaag

dugnad@malvik-handball

92881020